Salutare! Bine ați venit la vlogul meu pe mare!
Datorită serviciului grozav al mamei, ne aflăm pe SS Aventură în Junglă
o navă de croazieră ecologică,
care ne va duce în cea mai uimitoare vacanță a familiei Roberts!
Și la cea mai tare aniversare!
O mai știți pe Chelsea…
- Bună! - …sora mea mai mică!
Nu atât de mică. Mâine împlinesc șapte ani!
- O să pierdeți îmbarcarea! - Haideți!
Așadar, se pare că ridicăm pânzele. Vrei să închei tu, Chels?
Pace! Și nu uitați!
Reveniți mâine la cea mai tare aniversare!
- Pa! - Pa-pa!
- Bon voyage! - Pa, uscat!
- Ancorele sus! - Să vă distrați fără noi!
- Pe curând! - Pace vouă!
Numai bine, oameni frumoși!
Nu-mi vine să cred că ne petrecem vacanța în familie pe nava asta minunată.
Și ziua mea!
Ce să facem mai întâi?
- De toate! - Înghețată!
Adică, de toate!
Să rămâneți împreună și să aveți grijă de Chelsea!
Mamă! Am aproape șapte ani!
Barbie, ești sora mai mare. Ești responsabilă.
S-a făcut, căpitane!
Grozav, soră mijlocie din nou.
Trebuie să vorbesc cu inginerul-șef.
Pare că e o eroare în sistemul navei
și n-o detectează.
N-o să lucrezi toată vacanța, nu?
Sigur că nu.
Îți promit că toată ziua de mâine îți este dedicată ție.
Bun, trebuie să plec.
- Pe curând! Pa! - Pa, mamă!
- Pa! - Pe curând!
Dacă nu vă deranjează,
aș vrea să dorm înainte de cină.
Vreau să intru în starea aia de relaxare de croazieră.
- Somn ușor, tată! - Sună grozav!
Mulțumesc, fetelor.
Găsim noi ceva de făcut, nu?
- Sigur! - Clar!
Așa!
Patru fiice.
Deci… asta se întâmplă!
Atât de multe fiice…
Și acum, soră mai mare?
Ce-ar fi să căutăm cel mai bun loc de pe navă
pentru petrecerea lui Chelsea?
Lui Kelsie îi place ideea asta.
Ați auzit?
Sunetul ăsta: bum, bum, bum.
Mă cheamă. Haideți!
Cred că sunt în rai.
Baschet pe trambulină?
Te poți gândi la ceva mai perfect pentru o zi de naștere?
Ador sporturile hibrid!
Eu mă bag. Tu ce spui, Chels?
Sigur, pare distractiv!
Scuze, trebuie să ai înălțimea asta ca să poți participa.
- N-am știut. - Ei, acum știți.
Ca director de activități pe navă, trebuie să mă asigur că toate activitățile
se desfășoară într-un mod sigur și adecvat.
Hei, director de activități. Sunteți omul de care avem nevoie.
Căutăm cel mai bun loc pentru a ține pe…
Dar…
Nu-i nimic, Chels.
Găsim noi alt loc pentru petrecere.
Stacie! Trebuie să mai căutăm!
Nu se poate!
DJ Plantă mixează aici?
De ce are o mască de floare?
Căci e înspăimântător să mixezi în fața unor străini.
Și în plus, e atât de tare!
Ăsta e locul perfect pentru o petrecere.
- Mă bag la puțin dans. - Tu ce părere ai, Chels?
O petrecere cu dans sună bine!
Clubul ăsta e numai pentru adolescenți.
Fără vârste dintr-o cifră.
Bine, dacă ați putea să stați pe loc să vorbim, poate că am putea…
Skipper?
Nici aici nu putem ține petrecerea!
Vino aici!
Îmi pare rău, Skipper. Poate că o navă nu e cel mai bun loc pentru o petrecere.
Nu renunța, Chelsea! Locul ăsta e uriaș.
Trebuie să găsim pe cineva care să ne îndrume.
Și uite că am găsit! Haideți!
- Hei! - Salutare!
Mă scuzați!
- Serios? - Stai!
Puteți să stați măcar pentru o clipă?
Trebuie să organizăm o activitate foarte specială.
Mâine e ziua mea. Câți ani credeți că fac?
Nu știu. Patru?
Patru? N-am mai avut patru ani de aproape trei ani.
Atunci, șapte. Nu prea îmi pasă de tot ce ține de copii.
Dați-vă la o parte! Am activități de supravegheat.
Exact. Tocmai de-asta vrem să vă întrebăm
care este cel mai bun loc pentru o petrecere?
Să răspund la întrebări nu ține de mine. Dar asistenta mea vă stă la dispoziție.
Sal'tare! Eu sunt Arrrlene.
Și sunt asistent director de activități, nu sunt asistenta lui.
Cum spui tu, Arlene. Ocupă-te de asta!
Eu am de pregătit niște lecții private de hula.
Mă cheamă Arrrlene.
E o greșeală de pronunție frecventă. În orice caz, cu ce vă pot ajuta?
Mâine este ziua surioarei noastre, Chelsea.
E încă destul de mică așa că, știi tu, e ceva important.
Niciun cuvânt în plus, scumpete! Știu locul perfect.
Luați-vă costumele de baie și veniți pe punte
să ne distrăm ca pirații!
- Cum sună? - Sună grozav.
Să ne schimbăm!
Arrrlene? Sal'tare? Ca pirații? Crezi că e un pirat adevărat?
Pe bune? Pirat?
Pentru cineva de aproape șapte ani, încă ai o imaginație foarte bogată.
Vă prezint… râul leneș!
- Drăguț! - Super!
M-aș putea obișnui cu asta.
Aici! Pasează aici!
Tiroliană!
Pe locul ăsta scrie Stacie. Nu la propriu, ar fi ciudat.
Și uite! Are și o zonă pentru aniversări!
E perfect!
Abia aștept să-mi petrec ziua de naștere aici.
Mă gândeam eu că o să-ți placă.
De ce nu intri puțin, să încerci apa, cum ar fi?
Pare o idee bună.
Super!
Așa, fetelor, spuneți „ghiuleaua”!
- Ghiuleaua! - Ghiuleaua!
- Ce-mi place! - Da!
- Te-am prins! - O iau eu!
Râul leneș e cel mai tare!
Ce se întâmplă?
Crește nivelul.
Nu!
- Ai grijă! - Nu din nou!
Câtă apă!
Rechin!
- Ai grijă la picior! - Aripioarele mele!
- Nu! - Nu!
Fetelor!
Sunteți bine?
Nu pot să-mi închipui ce a făcut râul să o ia razna așa.
Am verificat toate circuitele de pe navă. N-am găsit nicio problemă majoră.
Poate că problema pe care o cauți e, de fapt, foarte… mică.
Asta nu e jucăria lui Chelsea?
Cum a ajuns aici?
Cine ar pune o jucărie în panoul de control?
Un copil?
De aceea ar trebui să existe o limită de vârstă pentru pasagerii de pe nave.
Nu am fost eu! N-aș face niciodată așa ceva.
Știm asta, scumpo.
Cineva a făcut-o, iar acum a stricat distracția tuturor.
Râul leneș este închis
și toate activitățile sunt anulate până la noi ordine.
- Dar ziua mea este mâine! - Mă apuc de reparații imediat.
Chels, nu vom lăsa asta să-ți strice ziua de naștere.
Mă duc în cameră.
Nu vă deranjează dacă ținem petrecerea aici, nu?
Așa, nu mai stricăm distracția nimănui.
Pot să intru?
Nu e nevoie.
Găsim ceva de făcut și singure.
Dar vreau să ajut. Asta fac surorile mai mari, ajută.
Nu-i așa, Kelsie? Îmi amintesc ziua în care ți-am dat-o.
- A fost a mea, știi. - Știu.
Văd că ai avut mare grijă de ea.
Pot să am grijă de lucruri. Mâine fac șapte ani.
Sunt practic un adult.
Nu trebuie să fii adult, încă. De-asta suntem noi aici.
Să te ajutăm.
Și să ne asigurăm că mâine vei avea cea mai tare zi de naștere.
Indiferent câți ani faci, mereu vei fi sora noastră mai mică.
- Ești bine? - Sunt mai bine decât bine.
Sunt super mega bine în ajunul aniversării mele!
Dar acum e timpul de culcare.
E încă lumină.
Cu cât adorm mai repede,
cu atât mai repede va fi dimineață și va fi ziua mea!
Azi e ziua cea mare!
E ceva special la ziua de azi?
Glumești?
Pe bune?
Glumeam. La mulți ani!
Bine, Chels, spune-le tuturor ce zi e azi!
Suntem în 10! E ziua mea!
La mulți ani, Chelsea!
La mulți ani!
Ce ciudat!
Că dormi cu telefonul în mână
de parcă e animal de pluș?
Ne-am obișnuit.
Nu. Ziua lui Chelsea e pe 10.
Dar telefonul meu arată data de 11.
Nu are logică. Stai, și telefonul meu arată data de 11.
Dar e imposibil!
Când ne-am culcat, era ziua dinaintea aniversării mele.
Cum poate fi acum ziua de după? Ce s-a întâmplat cu ziua mea?
Chelsea! Stai puțin!
Serios?
Mă scuzați! Știți cumva ce dată e azi?
Este 11, micuță domnișoară.
Bună!
Știți ce dată e azi?
Nu e 11?
- Îmi spuneți ce dată e azi, dnă căpitan? - Desigur, e data de 11.
Duceți-l la tribord! Mai la tribord. Ăla nu e tribordul.
Ce marinari sunteți voi?
Domnule director de activități? Am o mare problemă.
O problemă uriașă.
Mă auziți?
Ce e?
Ieri a fost data de 9.
Ziua mea este pe 10. Dar azi suntem în 11.
- Așa, și? - Ce s-a întâmplat cu ziua mea?
Nu e evident?
Azi-noapte am trecut linia internațională a datei.
Ce înseamnă asta?
E ca schimbarea fusului orar,
doar că în loc să câștigi o oră, noi am sărit ziua cu totul.
Stați așa! Atunci, ziua mea a dispărut pur și simplu?
Privește partea bună:
în loc să aștepți 365 de zile până la următoarea aniversare,
acum trebuie să aștepți doar 364.
Dar ziua ta de anul ăsta s-a pierdut definitiv.
Chelsea? Unde ești?
Sunt doar în trecere. Chelsea?
Chels?
Chelsea?
Chels!
Hei!
Scuze!
Ați văzut-o cumva pe Chelsea?
Mă simt îngrozitor.
Cum să uităm de linia internațională a datei?
Și să pierdem tocmai ziua ei.
Nu-ți face griji, mamă! O găsim noi.
Cum de nu au știut de linia asta internațională a datei?
Doar sunt adulți.
Ce-ai spus, Kelsie?
Așa e. Probabil că nici măcar nu le pasă de ziua mea.
E cineva aici? Salutare, micuțule tovarăș!
Hei, un papagal vorbitor? Vorbești ca un pirat.
E din cauza locului. Bună! Ce faci matale aici?
Încerc să uit că nu-i pasă nimănui de ziua mea.
Uitată de propria ei familie,
mare păcat pentru o tânără fată ca tine.
Aproape ca atunci când am fost obligat să sar într-un crater plin de rechini.
Asta e altă poveste.
Pare o poveste interesantă.
Dacă mi-aș recupera aniversarea, mi-aș dori o aventură ca asta.
Ar arăta că m-am maturizat.
Dar dorința mea nu se poate îndeplini. A șaptea zi de naștere e pierdută.
- Poate că nu este. - Ce vrei să spui?
Există magie în lume, dacă știi unde s-o cauți.
Legenda zice că există o nestemată magică ce îndeplinește dorințe
și e ascunsă pe o insulă împădurită.
- O insulă împădurită ca aceea? - Da.
Dar doar cineva foarte curajos, isteț
și puternic poate găsi nestemata magică, magică, magică…
Atunci, eu nu mă încadrez. Sunt doar o fetiță.
Cred că ai mai multă forță în tine decât crezi.
Cum ajung pe insula aia? Ca să pot găsi nestemata?
Sunt sigur că o să găsești o cale să obții ce îți dorești cu adevărat.
Nu mai e nimeni aici.
Dacă aș fi o nestemată magică, aș fi…
Pe-acolo? Mulțumesc!
Apă? Flori?
Un curcubeu triplu?
Locul ăsta e uimitor!
Alo? Cine-i acolo? Ești bine?
Nu chiar.
Locul ăsta chiar e magic! Ești un elefant vorbitor!
- Eu sunt Kelsie. - Vorbești serios?
Știam eu că e un nume bun pentru un elefant.
Eu sunt Chelsea. Cum de poți vorbi?
Pentru că am gură?
Are sens ce spui.
Dar de ce plângeai?
M-am rătăcit. Nu-mi doresc decât să ajung acasă, dar nu știu drumul.
Vai, ce trist! Poate că te pot ajuta eu.
Ai putea? Dar tu știi măcar unde te afli?
Păi, nu, dar am auzit că e o nestemată magică
ascunsă în jungla asta.
Dacă o găsim, o să ne îndeplinească toate dorințele.
Serios? Eu îmi doresc o grămadă uriașă de arahide.
- Credeam că vrei să ajungi acasă. - Da, dar și arahidele îmi plac mult.
Mi-aș dori mai întâi să ajung acasă, apoi arahidele.
Și cum găsim nestemata asta magică?
Ce cauți poate fi chiar sub nasul tău.
Bună din nou!
Ce spuneai cu „chiar sub nasul tău”?
Ce cauți tu, doar tu găsești.
Urmează-ți nasul și ghicitoarea o deslușești!
Bine, am punți de spălat. Mult noroc!
Stai! Nu știu ce înseamnă toate astea.
Și acum ce facem?
Tu ai un nas foarte mare, fără supărare.
Nu m-am supărat. Chiar am un nas mare. Așa sunt eu.
Simți vreun miros diferit? Poate că e un indiciu.
Chiar simt un miros diferit. Miroase…
A ceva foarte…
magic!
Pe-aici!
Chelsea?
Pot să-mi găsesc prietenii, telefonul, calculatorul.
Dar nu-mi pot găsi surioara?
Uite o idee bună de aplicație!
Arrrlene, ai văzut-o cumva pe Chelsea?
Mă tem că nu.
Trebuie neapărat s-o găsim. E foarte supărată.
- Nu vrem să pățească ceva. - Uneori nu prea știe ce face.
Chiar așa? Eu zic că e mult mai puternică decât credeți voi.
Da, fără supărare,
dar noi o cunoaștem mai bine pe sora noastră decât tine.
Bine atunci, ar trebuie să știți exact unde s-o găsiți.
Arlene! Piscina pentru aerobic acvatic n-o să se curețe singură!
O să fiu atentă dacă apare. Dar știu că o veți găsi.
Încercați să gândiți ca ea!
- E o persoană deosebită. - Dar nu ne prea ajută.
Ba cred că ne-a ajutat. Trebuie să gândim ca Chelsea.
Unde s-ar duce ea?
- Undeva să scape de noi? - Cauți o evadare?
Turul nostru pe Insula Aventurii începe în cinci minute.
Ce frumos e!
Și miroase minunat.
Dar care dintre ele miroase magic?
Aceea!
- Ce? - Hei!
Mă gâdili!
Și tu poți vorbi?
Normal. Adică, poate nu am eu un sistem nervos central
ca alții, dar am și eu talentele mele.
Hei! Mă gâdili!
- Ai cumva un indiciu pentru noi? - Depinde. Puteți rezolva o ghicitoare?
Iubesc ghicitorile. Cum ar fi: de ce a traversat găina drumul?
Aia nu e ghicitoare, e un banc.
Asta e o ghicitoare…
Dacă tu cauți magica nestemată, ascultă ce-ți spun eu deîndată.
Adăpostul castorilor trebuie să găsești, dar de primul țesător să te ferești.
Gata, ați înțeles?
Ceva cu nestemata?
- Un castor și un țesător? - Cam așa ceva.
Bun, eu mă întorc la fotosinteză.
Avem doar câteva ore de soare pe zi, chiar și pe un tărâm magic.
Mult noroc!
Ce înseamnă indiciul?
Am făcut un referat despre castori la școală. Casele lor se numesc baraje.
Asta e! Un baraj este un fel de fort sub apă.
Sunt sigură că dacă urmăm cursul râului, o să găsim unul!
Bună ziua! Ați văzut cumva o fetiță pe aici?
Blondă…
- Cam de înălțimea asta, zâmbet larg… - Și cu o atitudine foarte degajată.
Nu-mi amintesc.
Dar dacă voi căutați o aventură, turul prin junglă începe de acolo.
- Un tur prin junglă? Sună grozav. - Sună periculos.
Chiar e. Nimeni nu se întoarce viu de acolo.
Serios?
Nu. Așa spun eu ca să fie mai dramatic. Mă cam plictisesc pe aici câteodată.
Crezi că Chelsea s-a dus acolo de una singură?
Biata Chelsea! Probabil îi e foarte frică. Haideți!
Aveți grijă la vânătorii de trofee, zombi, dinozauri și vampiri!
Vampiri. Ce amuzant sunt!
Ai cumva niște cremă de protecție solară?
Cu SPF un milion?
Uite! Un baraj de castori!
- Mai trebuie să găsim un țesător bătrân. - Ajutor!
Ajutor!
Repede! Se poate întoarce oricând!
- Cine? Un țesător? - Da, poți spune și așa.
Kelsie! Prinde-mă de mână!
Haide!
S-a împotmolit rău!
Vai, nu!
Nu!
- Fugiți! - Fugiți!
Acum suntem în siguranță.
Nu știu ce-aș fi făcut dacă n-ați fi apărut voi.
Mulțumesc. Eu sunt Darbie, apropo.
Eu sunt Chelsea, iar ea e Kelsie.
Căutăm o nestemată magică ce îndeplinește dorințe.
Serios? Vă pot ajuta s-o găsiți?
- Ai face asta pentru noi? - Asta fac eu, ajut.
Asta făceam când m-am prins în plasă:
ajutam un fluture să scape.
Dar se pare că eu am avut nevoie de ajutor.
Așa se întâmplă mereu.
Hei, de ce nu vii cu noi?
După ce găsim nestemata, vreau să-mi recapăt ziua de naștere,
iar Kelsie să-și găsească familia.
Tu, să poți ajuta mai mult.
Serios? Aș face orice să ajut și mai mult.
Grozav! Ne poți ajuta să găsim următorul indiciu.
În regulă!
Hei, am găsit ceva! Cred.
Nu scrie nimic.
„Găsește un loc sacru ascuns, pe care uitarea l-a ajuns.
O construcție odată așa mare, ce acum e doar pulbere-n zare.”
- Ceva vechi și mare. Cum ar fi un castel? - Sau un templu antic?
Asta e! Veniți după mine! Știu o scurtătură.
- Stai! - Oprește-te!
Haideți!
Trebuie să fie pe aici.
Chelsea!
Chelsea?
Chelsea!
- Pe bune? - Prea tare?
Da. Pe de altă parte, aici parcă stai în puf.
Încearcă și tu!
Astea chiar sunt moi.
Fetelor, nu avem timp să ne prostim. Trebuie să o găsim pe Chelsea.
Cine știe ce pericole mai sunt pe acolo?
Telefonul meu știe. Am o aplicație.
Îți spune despre animale sălbatice, fructe otrăvitoare, plante înșelătoare,
în principiu cam tot ce vrei să eviți pe o astfel de insulă.
- Îți cam dă mâncărimi insula asta. - Da, chiar îți dă mâncărimi.
Ce mâncărimi! Stai!
Skipper, dă-mi telefonul tău!
Mă gândeam eu!
- Ce e? - Florile astea moi?
Vrei să spui cele în care m-a tras Skipper?
Se numesc Prunaria Mâncărimitoria, cunoscute ca flori care dau mâncărimi!
Nu!
Trebuie să scăpăm de mâncărimi!
Barbie, fă ceva!
Un termos?
Chiar e vremea pentru o băutură caldă?
Nu o băutură. E…
Terci de ovăz?
Da. Pentru că nu știi niciodată când poți ajunge
într-o situație cu mâncărimi.
Să vă dați peste tot.
Arată dezgustător, dar deja mă simt mult mai bine.
Și eu. Tu chiar te gândești la toate, Barbie.
Acum dacă m-aș putea gândi și unde s-a dus Chelsea.
Uimitor!
Acela e templul antic al tiranului Tiki.
Sau ce-a mai rămas din el.
Un templu vechi în paragină. Despre el era ghicitoarea.
Să mergem!
Uitați! Un semn!
„Liniște! Nu-l treziți pe Tiki. Altfel…”
Oare ce înseamnă?
Nu contează. Putem să facem liniște.
Avem o mică problemă.
În regulă. Putem face asta. Trebuie doar să nu facem zgomot deloc.
Da! Am reușit. Nu l-am trezit pe…
Bună treabă pe traseul cu obstacole!
Ce spuneți de o adevărată provocare?
Liniște!
Mai faceți asta odată, dar stați în mâini
- …și țineți nuca de cocos pe picioare! - Liniște!
Eu îi spun provocarea cu nuca de cocos cu susul în jos.
Ai putea să vorbești mai încet? Trebuie să facem liniște.
Ca să nu-l trezim pe Tiki!
Ce idee bună! Să ridicăm ștacheta.
Acum este provocarea cu nuca de cocos cu susul în jos în liniște!
Liniște!
A fost cât pe-aci.
Măi să fie! Aproape l-am trezit pe…
Cine îndrăznește să deranjeze acest loc?
Asta aș fi eu. Mă numesc Lacie.
Tocmai inventam un nou sport. Cu asta mă ocup eu.
Iar ele sunt… Nu le cunosc.
Îmi cer scuze, domnule StatuieTiki.
Căutam un indiciu. Dar o să plecăm acum.
Stați pe loc! Acum că m-ați trezit, am să-l trezesc și eu
pe Volcatoa!
Am spus că am să-l trezesc pe Volcatoa!
Nu știți cine e Volcatoa?
Momentul ar fi fost mult mai dramatic dacă ați fi știut.
Volcatoa e numele acelui vulcan.
- Și? - „Și?”
Când erupe, vă va distruge pe toți!
Știi ce ar fi super mega grozav?
În loc să trezești un vulcan și să ne distrugi pe toți,
hai să jucăm un joc!
Un joc?
Dar eu așteptam cu nerăbdare distrugerea voastră.
Jocul va fi mult mai amuzant.
Și hai să fim serioși, cred că ești destul de singur aici.
Nu vrei prieteni cu care să te joci?
În locul tău aș vrea.
Iar dacă ne distrugi, din nou o să ai parte de singurătate.
Uite cum facem! Tu alegi un joc și dacă mă puteți învinge,
voi distruge doar jumătate de insulă.
Bine, fie. Vă las să treceți, fără să fac vulcanul să erupă.
Bine! S-o facem!
Avem multe sporturi inventate din care să alegem.
Ce să jucăm oare?
Cred că nu am terminat de explicat regulile.
Persoana cu care mă joc poate alege jocul, dar eu îmi aleg adversarul.
Iar eu o aleg pe ea!
Pe mine?
- Dar ea e doar o fetiță. - Exact.
Iar eu sunt o statuie magică atotputernică și îmi place uneori să dansez hula.
Nu mi-e frică de tine. Aveți încredere în mine, mă descurc!
- Ei bine? Aștept! - Urmați-mă!
Ce facem la râu?
Concurs de sărituri. Cine stropește cel mai tare câștigă.
- Ce? - Ce?
Un concurs de sărituri?
N-ai nicio șansă, fetițo!
- Mai vedem noi! După tine. - Bine. Cum vrei tu!
Ghiuleaua tiki!
E bun.
- Cum o să reușești să-l întreci? - Nu e nevoie. Putem pleca.
Uite!
Să te văd!
Vai, nu! M-a luat apa.
- L-ai păcălit! - Foarte isteț!
Dar sunt supărată că nu am cu cine să încerc noile sporturi.
Mi-aș dori mai mulți prieteni de joacă.
Noi căutăm o nestemată ce îndeplinește dorințe.
Vino ca să-ți îndeplinești și tu dorința!
Dar mai întâi, să găsim indiciul!
Deci asta era. Credeam că e doar o prăjiturică ciudată cu răvaș.
Da!
„Găsește un loc rece, obscur și umezit!
Treci prin el și-o idee s-a trezit:
ești tot mai departe de-acasă și te apropii de nestemata magică.”
Nu prea mai rimează.
Și totuși, știu exact la ce se referă.
Pe aici!
Chelsea?
Chelsea!
Măcar acum am căzut pe nisip și nu pe niște plante otrăvitoare.
Așa e. Dar nu e asta plaja de pe care am plecat?
Vai, nu! Am mers în cerc!
Bun, mi se pare mie sau pescărușul ăla se uită ciudat la noi?
Și nu doar el…
Încep să mă sperie.
E-n regulă. Pescărușii sunt inofensivi
dacă nu-i ademenim cu mâncare.
Bine că nu avem mâncare prin preajmă.
În afară de terciul de pe noi!
- Păsărele drăguțe. - Păsărele bune.
Păsărele frumoase.
Par înfometate.
Crezi? Ce facem acum?
Fugim.
Iată! Cel mai rece, obscur și umed loc de pe insulă.
Chiar e întunecat. Aș vrea să fiu acasă acum.
Nu știu, nu-i atât de rău.
Niște decorațiuni drăguțe, o canapea, câteva perne
și ar arăta grozav.
Dacă îl traversăm mai repede, ni se îndeplinesc dorințele mai repede.
- Ce se aude? - Nimic de care să ne temem.
Cred.
- Ce? Sună bine. - Dar ce este?
Tigru.
- Ce? - Ce?
Cred că a spus tigru.
Da, sunt un tigru. Și nu e niciodată o idee bună să întrerupi un tigru.
N-am vrut să te întrerupem, vrem să trecem prin peșteră
ca să ne îndeplinim dorințele.
Dar totuși, ce făceai acolo? Sună distractiv!
M-ați auzit?
Plecați! Înainte să…
Înainte să vă mănânc.
- Ce ne facem? E înfricoșătoare. - Câteodată sora mea, Skipper,
spune că vrea să fie singură când lucrează la muzica ei.
De obicei face asta
pentru că se teme să o audă cineva,
fiindcă nu crede că e bună.
Dar e ridicol.
Deci trebuie doar să găsim pe cineva suficient de curajos să-i spună asta.
Ce vrei să faci?
Voiam doar să-ți spun că ne-a plăcut muzica ta.
- Serios? - Sună foarte bine.
Nu te teme că te aud alții,
mai ales dacă te face fericită.
Serios? Stai… nu!
Vrei să mă păcălești ca să treceți prin peștera mea.
Da, vreau să trecem prin peștera ta,
dar nu înseamnă că nu mi-a plăcut muzica.
Suna cam așa, nu?
Da! Și cum ar fi dacă adaug asta…
Se-ntâmplă să ne simțim prea mici
Ne temem să fim noi înșine Dar rezolvarea tu o știi
Nu este greu, o să-ncep eu
Atunci când simți că te-ai blocat Nu fi deloc descurajat
Nu te lăsa, totul poți schimba
Fă tot ce poți, ritmul să îl schimbi
Ritmul urmărești, te-nvârtești
E un ritm doar al tău
Poți să uiți toate grijile
Iar atunci, imediat
Te simți eliberat
Fiindcă este ritmul tău
- Începem din nou - Din nou
- De vrei și tu - Și tu
Ce a fost este uitat
Nu te lăsa descurajat
- De la-nceput - De la-nceput
- Ia totul de la-nceput - De la-nceput
De teamă uit acum
Știi că ești cel mai bun Ia-o de la-nceput
De la-nceput
Poate pe drum m-am rătăcit Dar singură nu m-am simțit
Căci peste tot unde-am umblat Prietenii m-au ajutat
Începem astăzi lucruri noi Și e mai amuzant în doi
E-o nouă zi, haideți să cântăm Doar împreună ne descurcăm
Haide!
Ritmul urmărești, te-nvârtești E un ritm doar al tău
Poți să uiți toate grijile
Iar atunci, imediat Te simți eliberat
Fiindcă este ritmul tău
- Hai s-o luăm de la-nceput - De la-nceput
- De vrei și tu - De vrei și tu
- Ce a fost este uitat - Ce a fost este uitat
- Și nu te lăsa descurajat - Și nu te lăsa descurajat
- De la-nceput - De la-nceput
- Ia-o de la-nceput - Ia-o de la-nceput
- De teamă uit-acum - Bine!
Știi că ești cel mai bun
Ia-o de la-nceput
- Ia-o de la-nceput! - De la-nceput
- De la-nceput! - De la-nceput
- Ia-o de la-nceput - Ia-o de la-nceput
A fost minunat! Mulțumesc că ați cântat cu mine.
A fost distractiv.
Mi-a amintit de un cântec compus cu surorile mele acasă.
Acasă. Mi-e dor de casă mai mult ca oricând. Hai să mergem mai departe!
Va trebui să găsim altă cale să ne îndeplinim dorințele.
Stați! Dacă vă las să treceți, pot să-mi pun și eu o dorință?
Depinde. Dorința ta e să ne mănânci?
Dorința mea e să fac muzică, tot timpul, pentru multă lume.
În acest caz, la treabă!
- Dar promite-ne că n-o să ne mănânci. - Glumeam mai devreme.
Sunt vegetariană. Apropo, eu sunt Snipper.
Unde găsim chestia asta care îndeplinește dorințe?
Undeva de cealaltă parte a acestei peșteri.
Nu e atât de întuneric.
Da! Ar trebui să găsim drumul fără probleme.
Nu!
Vai, nu!
Chelsea?
Probabil e pe undeva pe aici, dezorientată, speriată…
- Micșorată. - Nu cred că se micșorează.
Nu ea. Noi. De când avem noi aceeași înălțime?
- Nisipuri mișcătoare! - Nisipuri mișcătoare!
Stați liniștite, vă scot eu!
Ajută-ne, Barbie!
Grăbește-te!
Prindeți-vă!
- A fost cât pe-aci. - Mulțumim de ajutor, Barbie.
Asta fac surorile mai mari. De-asta trebuie s-o găsim pe Chelsea.
- Dar dacă… dacă nu… - Să n-o spui! Vom reuși.
Ce-am făcut? E numai vina mea. Surorile mele aveau dreptate.
Cineva trebuie să aibă grijă de mine.
Serios? Nimeni nu m-a înfruntat așa vreodată.
Trebuie să fii curajoasă.
Înțeleg ce spune. Te descurci, Chelsea. Uite unde am ajuns!
Da! Sigur, viața e plină de provocări neașteptate.
Dar chiar și când e ceva serios…
- Cum ar fi să fii blocat într-o peșteră? - Sau să pierzi o zi de naștere?
- Continui să lupți. - Te ridici, te cureți puțin…
Construiești o mașină a timpului și recuperezi aniversarea.
Păi, poate nu și ultima parte. Dar găsești tu drumul înainte.
Te-am urmărit făcând asta în toată călătoria noastră. E uimitor.
Sunteți cele mai bune prietene. Îmi amintiți de familie. Mi-e dor de ei.
Și mie. Chiar îmi doresc să merg acasă.
Atunci, hai să-ți îndeplinim dorința! Trebuie să fie o cale de ieșire de aici.
Am găsit partea rece și obscură. Dar cum rămâne cu partea umezită?
Desigur! Apa cu reflexie.
E pe aici pe undeva.
Ia uitați!
- Am căutat pe toată insula. - Chelsea nu e pe nicăieri.
- Nu putem renunța. - Da.
Dacă o pierdem pe Chelsea, devin cea mai mică
și deja am stabilit că nu îmi convine.
Aventura în junglă se va închide în cinci minute.
Săriți în barcă și vă duc înapoi la navă.
Aventura se va închide? Cum adică?
Doar nu credeai că e o insulă adevărată, nu?
E parte din pachetul de aventură.
Poftim? Vrei să spui că asta nu e o insulă adevărată?
Nu. Asigurările ar fi fost uriașe.
Acum mă simt puțin mai bine. Dar sora noastră este pe-aici pe undeva.
Nu din câte am văzut eu. Toți oaspeții s-au întors.
Nu plecăm de aici fără Chelsea!
Io, năsosule Pat, mă ocup eu de asta.
- Arrrrlene! Ce ne bucurăm să te vedem! - N-o găsim pe Chelsea.
- Ne-ai spus că e aici. - Așa v-am spus? Sunteți sigure?
Stai! Tu ai spus de fapt „încercați să gândiți ca Chelsea”.
Noi am crezut că ar fugi.
Trebuia să ne gândim.
E prea deșteaptă să plece de capul ei pe o insulă împădurită.
E o fată deșteaptă care vrea să fie singură puțin.
Unde credeți că s-ar duce?
Câteodată, ceea ce cauți e chiar sub nasul tău.
Nu sub nasul ăla.
Lumină!
Am ieșit!
Am reușit! Suntem libere!
- Să găsim următorul indiciu! - Ar putea fi ăsta?
„Prindeți finalul printre stropi,
pe fundul celei mai mari gropi.”
„Finalul-i aproape, stai să auzi!
Găsește trecere, fără să te uzi.”
„Și când ai ratat tu cu tărie crezi,
un obstacol mic te-ajută să-naintezi.”
- Toate indiciile sunt atât de lungi? - În regulă, putem s-o facem.
Găsește-o trecere, fără să te uzi.
Râul este aici.
Trebuie să fie un pod sau ceva pe unde putem trece.
- Lângă o groapă mare. - Darbie, ești înaltă.
Vezi vreo groapă mare de sus?
Nu chiar. Sunt foarte mulți copaci și nu se vede nimic de vulcan…
Asta e! Vulcanul e groapa cea mai mare!
Iar trecerea peste râu trebuie să fie la poalele lui! Haideți!
- Da! - Să mergem!
Da!
Ce? Au scăpat? Nu se poate!
Am să le opresc și dacă e ultimul lucru pe care-l fac!
Am ajuns la poalele vulcanului!
Ce strălucire! Sunt sigură că e nestemata magică!
Trebuie doar să ne dăm seama cum să trecem râul.
Nu pare adânc. Vă pot căra eu în spate.
Sau nu.
Eu aș prefera să nu devenim mâncare pentru aligator.
Am eu o idee!
Mai întâi, fac o praștie uriașă. O întind mult în spate
și apoi mă arunc până dincolo de aligatori!
Poate totuși praștia nu e cea mai bună soluție.
Suntem aproape. Trebuie să găsim o cale să trecem!
- N-o să se întâmple. - Statuia Tiki!
- Îl știți pe tipul ăsta? - Da, mă știu.
M-au folosit pe post de saltea gonflabilă. Ce rușine!
Veți plăti cu toate pentru îndrăzneală.
Trezește-te, Volcatoa!
Vai, nu! Lava vine direct spre noi!
Suntem blocate.
Ori înotăm prin lavă, ori înotăm cu aligatorii!
S-a zis cu noi.
Nu! Eu nu renunț. Trebuie să mai fie o cale!
De parcă-ar fi! Ești doar un copil. Toți știu cât de inutili sunt copiii!
Copiii mici pot face lucruri mari, dacă îi lași.
Știu că poți să o scoți la capăt.
Nu, nu poți! O să ratezi!
O să ratez…
„Și când ai ratat tu cu tărie crezi,
un obstacol mic te-ajută să-naintezi.”
Ghicitoarea! Știu acum!
- Ce fa… - Vai, nu!
Va fi momeală ca să nu mai fie înfometați când trecem noi.
Haideți! Folosiți-i ca să treceți!
Hei, nu-i corect!
Turiști.
Da!
Nu, nu te apropia! Ai grijă!
Vai, nu!
Nu am gândit-o prea bine.
- Ai reușit, Chelsea! - Ne-ai salvat!
- Ești o eroină! - Da, mulțumim tare mult!
Mulțumesc mult că ați crezut în mine. Acum haideți să găsim nestemata aia!
- E frumoasă! - E minunată!
E timpul să ni se împlinească dorințele!
Îmi voi recupera ziua de naștere!
Și cum funcționează? Suflăm toate odată?
Uitați! Are și instrucțiuni.
„Ai rezolvat ghicitori cu o dorință vie,
dar numai una poate stinge acea făclie.”
Doar una poate s-o stingă?
Dar asta înseamnă că doar una își va îndeplini dorința.
Cum hotărâm cine?
Cred că tu știi ce e de făcut, Chelsea.
A fost o călătorie minunată.
Am învățat atât de multe de la fiecare dintre voi.
Mi-ați arătat că pot să fiu curajoasă, puternică și isteață.
Surorile mele ar fi foarte mândre. Eu zic să-i dăm dorința lui Kelsie.
Nimic nu e mai important ca familia.
Serios?
- Kelsie? - Kelsie?
Mamă? Tată?
- Kelsie! - Kelsie!
- Te-am căutat peste tot! - Îmi pare rău că m-am îndepărtat.
Nu mai plec niciodată de lângă voi.
Vai, scumpo!
Când ajungem acasă, dăm o petrecere mare pentru întoarcerea ta.
Ați auzit? O mare petrecere! Și sunteți toate invitate.
- O petrecere? - Super!
- Grozav! - Ai nevoie de muzică la petrecere?
Doar dacă e compusă de tine.
Ei, dacă pot cânta, nici nu mai am nevoie de vreo dorință.
Ce drăguț!
Știi de ce mai e nevoie la petreceri? De jocuri!
Serios? Pot să inventez niște jocuri? Și o să vă jucați cu mine?
În sfârșit! Un joc inventat de mine și prieteni cu care să-l joc.
Dorința mea s-a îndeplinit!
Înseamnă că am rămas doar noi, Darbie.
Mi-ai fost ca o soră mai mare în toată aventura asta.
Și pentru că știu
ce înseamnă o soră mai mare pentru una mică,
pune-ți tu dorința!
Eu nu am nevoie. Îmi doream doar să ajut, dar tu mi-ai arătat că uneori,
cel mai bine e să lași oamenii să facă lucrurile cum vor.
Haide! Pune-ți tu o dorință!
După toate astea, ce îți dorești tu cel mai mult?
Unde sunt?
- Chelsea? - Chelsea?
- A mers! - Am fost atât de îngrijorate!
- Te-am găsit! - Ce ne-ai speriat!
- Ești bine? - Sunt foarte bine. A fost o zi minunată!
Dar voi păreți cam agitate.
Crești atât de repede! Iar eu sunt foarte mândră de tine.
Vino aici!
Se pare că voi fetelor ați avut parte de o adevărată aventură azi.
Mă bucur că sunteți în siguranță și că suntem împreună din nou.
Dar tu, mamă?
Ai rezolvat problema cu sistemul navei?
Știi, e foarte ciudat.
Am verificat fiecare linie de cod de două ori
și nu am găsit nimic greșit.
Cred că văd eu ceva greșit.
Cât îmi urăsc slujba!
Tu stai aici!
Te-am prins cu mâța-n sac!
Tu ești cel care a sabotat nava
ca să nu-ți mai faci treaba!
Nu contează, e cuvântul meu împotriva cuvântului tău.
Chiar crezi că te va crede pe tine căpitanul și nu pe mine?
- De ce nu o întrebi chiar tu? - Nu e ceea ce credeți.
Cred că avem un nou director de activități. Duceți-l jos!
Iau eu asta!
Mulțumesc, domnișoară! A fost foarte matur din partea ta.
Așadar, poate că Chelsea și-a ratat ziua de naștere,
dar tot a avut parte de o aventură nemaipomenită.
Când ai în jur oameni dragi,
mereu merită să sărbătorești că ai crescut.
Gata să-ți pui dorința?
Nu am nevoie. Deja mi s-a îndeplinit dorința.
Ce frumos!
Dar suflă oricum în lumânări. Pericol de incendiu.
Să înceapă petrecerea!
Atunci când simți că te-ai blocat Nu fi deloc descurajat
Nu te lăsa Totul poți schimba
Fă tot ce poți Ritmul să îl schimbi
În ritm să te miști, te-nvârtești E un ritm doar al tău
Poți să uiți toate grijile
Iar atunci, imediat, te simți eliberat
Fiindcă este ritmul tău
- Începem din nou - Din nou
- De vrei și tu - Și tu
Ce a fost este uitat
Și nu te lăsa descurajat
De la-nceput
- De la-nceput - Ia-o de la-nceput
Începe de la-nceput
Ce a fost este uitat
Și nu te lăsa descurajat
De la-nceput
- De la-nceput - Ia-o de la-nceput
Începe de la-nceput
De teamă uit-acum
- Nu - Știi că ești cel mai bun
Ia-o de la-nceput
- Ia totul de la - De la-nceput!
Ia-o de la-nceput
Salut! Polly vrea un biscuit! Hamburger? Cafea cu lapte de soia?